text: La Natura a la comarca de la Selva: Mesures contra el canvi climàtic????!!!!!!!!!
  Entre les mesures que proposa la Convenció Catalana del Canvi Climàtic trobem algunes de tan sorprenents com aquestes: fomentar els conreus de regadiu, eliminar els erms i guarets i irrigar els prats.
  Resulta com a mínim sorprenent que el mateix Departament que ens amenaça amb restriccions d'aigua si no canvia la situació apunti que el regadiu (el malgastament del recurs per excel·lència) és una bona mesura contra el canvi climàtic.
  També resulta inaudit que proposi la destrucció d'erms i guarets, refugis de vida salvatge on es troben gran part de les espècies de fauna i flora en perill de Catalunya. El Departament de Medi Ambient no té l'obligació de procurar per la seva protecció?